ฟิทช์ชี้จีนผงาดเป็นตลาดกองทุนรวมรายใหญ่ที่สุดในเอเชีย
ฟิทช์ชี้จีนผงาดเป็นตลาดกองทุนรวมรายใหญ่ที่สุดในเอเชีย
18 พ.ค. 2559

ฟิทช์ เรทติ้งส์ เปิดเผยว่า จีนกำลังผงาดเป็นตลาดกองทุนรวมที่ขยายตัวรวดเร็วที่สุดในเอเชียและคาดว่าจะยังคงอยู่ในสถานะดังกล่าวต่อไปอีกนาน
โดยตลาดกองทุนรวมของจีนมีสัดส่วนมากกว่า 3% ของตลาดโลกในปี 2558 เนื่องจากรายได้ที่เพิ่มขึ้น อัตราการออมสูง และการที่นักลงทุนจีนนิยมฝากเงินในธนาคาร มากกว่าการซื้อผลิตภัณฑ์การบริหารสินทรัพย์
ทั้งนี้ ณ สิ้นปี 2558 มูลค่าสินทรัพย์ของกองทุนรวมในตลาดจีน ไต้หวัน และฮ่องกง รวมทั้งเกาหลีใต้ มาเลเซีย สิงคโปร์ และประเทศไทย ได้ขยายตัวสู่ระดับ 4.2 ล้านล้านดอลลาร์ จากระดับ 2.3 ล้านล้านดอลลาร์ในปี 2554 คิดเป็นสัดส่วน 11% ของตลาดโลก 